Решение на Общия съд (седми състав) от 21 юни 2012 г. —
Испания/Комисия
(Дела T‑178/10, T‑263/10 и T‑265/10)
„Оперативни програми на Кохезионния фонд и на ЕФРР, управлявани от Испания — Заявление за междинно плащане — Наличие на доказателства, сочещи наличието на съществени недостатъци във функционирането на системите за управление и контрол — Прекъсване на срока за плащане — Жалба за отмяна — Допустимост — Одитна стратегия — Правна сигурност — Оправдани правни очаквания — Пропорционалност“
1.                     Жалба за отмяна — Актове, подлежащи на обжалване — Понятие — Актове, които произвеждат задължително правно действие — Решение за прекъсване на срока за плащане по заявление за междинно плащане — Акт, с който окончателно приключва отделна специална процедура — Включване (член 263 ДФЕС; Регламент № 1083/2006 на Съвета) (вж. точки 8—11 и 18)
2.                     Икономическо, социално и териториално сближаване — Структурни помощи — Финансиране от Съюза — Задължение на държавите членки за създаване на системи за управление и контрол — Доказателства, сочещи наличието на съществени недостатъци във функционирането на системите за управление и контрол — Доклад на национален или общностен одитен орган, който съдържа такива доказателства — Наличие — Прекъсване на срока за плащане (член 317 ДФЕС; член 91, параграф 1, буква а) от Регламент № 1083/2006 на Съвета; Регламент № 1828/2006 на Комисията) (вж. точки 31—33)
3.                     Икономическо, социално и териториално сближаване — Структурни помощи — Финансиране от Съюза — Задължение на държавите членки за създаване на системи за управление и контрол — Одит на системите за управление и контрол — Одобряване на одитните стратегии — Обуславяне на извършването на одита от одобряването на одитните стратегии — Изключване (член 62, параграф 1, букви а), б) и в) от Регламент № 1083/2006 на Съвета) (вж. точки 72—74)
4.                     Актове на институциите — Избор на правното основание — Уредба, която е част от правото на Съюза — Изискване за яснота и предвидимост — Изрично посочване на нормативната основа — Включване (вж. точки 86—88)
5.                     Право на Европейския съюз — Принципи — Защита на оправданите правни очаквания — Условия — Конкретни уверения, предоставени от администрацията — Липса (член 62, параграф 1, буква в) и параграф 2 от Регламент № 1083/2006 на Съвета) (вж. точки 92 и 94)
6.                     Икономическо, социално и териториално сближаване — Структурни помощи — Финансиране от Съюза — Задължение на държавите членки за създаване на системи за управление и контрол — Доказателства, сочещи наличието на съществени недостатъци във функционирането на системите за управление и контрол — Прекъсване на срока за плащане — Временни мерки — Нарушение на принципа на пропорционалност — Липса (член 72, параграф 2 и член 91, параграф 1 от Регламент № 1083/2006 на Съвета) (вж. точки 99, 100, 103 и 106)
Предмет
Жалба срещу решенията на Комисията от 12 февруари 2010 г. (T‑178/10), 8 април 2010 г. (T‑263/10) и 15 април 2010 г. (T‑265/10), с които испанските власти са информирани за прекъсването на срока за плащане по определени заявления за междинни плащания, отправени от Кралство Испания
Диспозитив
1)
Съединява дела T‑178/10, T‑263/10 и T‑265/10 за целите на съдебното решение.
2)
Отхвърля жалбите.
3)
Осъжда Кралство Испания да заплати съдебните разноски.